《次韵题琴谱三首》
宋代·汪炎昶

镌琼镂玉缀为编，积雪涵秋调总全。
听处孰忘身有耳，弹时自以意为弦。
大音不泄琴何预，至妙无形操岂傅。
忽触悠扬徽外趣，冷风凄雨滋孤蝉。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。